不明故也。（师古曰：「言侍者或与外人私通所生子女，不可分明也。」）及安疾甚，莽自病无子，为安作奏，使上言：「兴等母虽微贱，属犹皇子，不可以弃。」章视羣公，皆曰：「安友于兄弟，冝及春夏加封爵。」于是以王车遣使者迎兴等，封兴为功脩公，匡为功建公，曅为睦脩任，捷为睦逮任。孙功明公寿病死，旬月四丧焉。莽坏汉孝武、孝昭庙，分葬子孙其中。天凤五年（18年）以直道侯王涉为衞将军。涉者，曲阳侯根子也。根，成帝世为大司马，荐莽自代，莽恩之，以为曲阳非令称，乃追谥根曰直道让公，涉嗣其爵。地皇元年（20年）七月，大风毁王